4. ΒΑΣΙΛΙΚΟΝ ΔΙΑΤΑΓΜΑ της 19/19 Ιαν. 1906 Περί εκτελέσεως του Νόμ. ΓΡΔ΄ περί Εθνικού Τυπογραφείου. Α΄)Περί των προσόντων του εργατικού  προσωπικού Άρθρ.1-2.(Κατηργήθησαν δια του Β.Δ. 18/19 Ιουλ. 1911 περί προσόντων του εργατικού προσωπικού του Εθν. Τυπογραφείου). Β΄)Περί μειοδοτικών δημοπρασιών  δια την κατ’ αποκοπήν εκτέλεσιν των  πλεοναζουσών εργασιών του εθνικού  τυπογραφείου Άρθρ.11.-Η έγκρισις των πρακτικών της δημοπρασίας δημοσιεύεται περιληπτικώς υπό του διευθύνοντος το εθνικόν τυπογραφείον δια της Εφημερίδος της Κυβερνήσεως, εντός τριών ημερών από της περί αυτής αποφάσεως, Η δημοσίευσις αύτη θεωρείται ως κοινοποίησις προς τον τελευταίον μειοδότην και είναι αμετάκλητος δια το Δημόσιον. Ο τελευταίος μειοδότης οφείλει, ίνα μέχρι της επιούσης της δημοσιεύσεως της εγκρίσεως της δημοπρασίας καταθέση εις το δημόσιον ταμείον ως εγγύησιν, προ εξασφάλισιν της κατά τους όρους της διακηρύξεως εκτελέσεως των υποχρεώσεών του, το δεκατημόριον του τιμήματος της εγκριθείσης εργασίας, συμψηφιζομένου εις την εγγύησιν ταύτην και του προκαταβεβλημένου υπ’ αυτού εικοστημορίου. Η εγγύησις αύτη δύναται να αποτελήται εκ μετρητών ή και εκ χρεωγράφων των μετά το έτος 1862 εκδεδομένων εθνικών δανείων, υπολογιζομένης της αξίας αυτών επί τη τρεχούση αγοραία τιμή κατά την ημέραν της καταθέσεως. Η πέρα της προθεσμίας των δύο ημερών αναβολή της καταθέσεως της εγγυήσεως επάγεται την υπέρ του Δημοσίου έκπτωσιν του προκαταβεβλημένου υπό του εργολάβου εικοστημορίου και προσέτι την ακύρωσιν της επ’ ονόματί του κατακυρωθείσης δημοπρασίας και την εις βάρος και υπ’ ευθύνην του επανάληψιν αυτής. Άρθρ.12.-Εάν ο εργολάβος δεν εκπληρώση επακριβώς τας εκ της διακηρύξεως υποχρεώσεις του, το υπουργείον των Οικονομικών έχει το δικαίωμα, επί τη ητιολογημένη προτάσει του διευθύνοντος το εθνικόν τυπογραφείον, να κηρύξη αυτόν έκπτωτον της εργολαβίας και να διατάξη την υπέρ του Δημοσίου κατάπτωσιν της εγγυήσεως και την εις βάρος του εργολάβου διακήρυξιν νέας μειοδοτικής δημοπρασίας. Μετά την παράδοσιν της υπό του εργολάβου συμφώνως προς τους όρους της διακηρύξεως εκτελεσθείσης εργασίας, η εγγύησις αποδίδεΣελ. 115 Εθνικό Τυπογραφείο 24.Α.ι.4 ται εις τον εργολάβον παρά του αρμοδίου ταμείου, δυνάμει εγγράφου του διευθύνοντος το εθνικόν τυπογραφείον περί της εκτελέσεως της εργολαβίας. Γ΄)Κανονισμός αρμοδιότητος  και επίβλεψις Άρθρ.13.-Η υπηρεσία του εθνικού τυπογραφείου και εν γένει η εκτέλεσις των εις αυτό αφορώντων Νόμων υπάγεται εις την αρμοδιότητα του Η΄ τμήματος (φόρων καταναλώσεως, μονοπωλίων και μεταλλείων) του υπουργείου των Οικονομικών Άρθρ.14.-(Ο διηνεκής έλεγχος του εθνικού τυπογραφείου και η επίβλεψις της υπηρεσίας και της διαχειρίσεως αυτού ανατίθεται εις τριμελή επιτροπήν, αποτελουμένην από τον τμηματάρχην του Η΄ τμήματος του υπουργείου των Οικονομικών, από τον εν Αθήναις εδρεύοντα οικονομικόν επιθεωρητήν και από τον διευθυντήν του εθνικού σφραγιστηρίου, εν κωλύματι δε τινος εξ αυτών από τον παρά του υπουργού των Οικονομικών οριζόμενον έτερον ανώτερον οικονομικόν υπάλληλον). Η α΄ παράγραφος του άρθρ. 14 κατηργήθη υπό του Β.Δ. της 31/31 Δεκ. 1909. Η επιτροπή αύτη, είτε εν ολομελεία είτε δια τινος μόνον εκ των μελών αυτής έχει δικαίωμα να παρακολουθή και εποπτεύη την υπηρεσίαν και την διαχείρισιν του εθνικού τυπογρφείου, υποχρεούται δε να υποβάλη άπαξ τουλάχιστον του μηνός προς το υπουργείον των Οικονομικών έκθεσιν περί των εργασιών και των αναγκών του εθνικού τυπογραφείου, και ιδίως περί των ληπτέων μέτρων προς κανονικήν και πλήρη διεξαγωγήν των εργασιών αυτών. Άρθρ.3.-Δι’ εκάστην εργασίαν μη δυναμένην να εκτελεσθή εν τω εθνικώ τυπογραφείω, ένεκα μη επαρκείας αυτού, απαιτείται προηγουμένη έγγραφος περί τούτου έκθεσις του διευθύνοντος το εθνικόν τυπογραφείον και του εργοστασιάρχου αυτού, αναφέρουσα λεπτομερώς και τους λόγους, ων ένεκεν η εργασία δεν δύνανται να εκτελεσθή εν τω εθνικώ τυπογραφείω. Εν τη εκθέσει περιγράφεται λεπτομερώς το είδος της εκτελεστέας, εν συνόλω, ή κατά τμήματα, δια μειοδοτικής δημοπρασίας, κατ’ αποκοπήν εργασίας, και ιδίως ορίζεται το ποσόν αυτής εις τυπογραφικά φύλλα ωρισμένου σχήματος, υπολογιζομένων και των κατά μέσον όρον συμπεριληφθησομένων εις έκαστον τυπογραφικόν φύλλον στοιχείων και του είδους αυτών, ως και πάσης άλλης λεπτομερείας, απαραιτήτου δια τον ακριβή υπολογισμόν του ποσού της εργασίας και της απαιτουμένης δια την εκτέλεσιν αυτής δαπάνης. Η έκθεσις αύτη υποβάλλεται εις το υπουργείον των Οικονομικών, όπερ αποφασίζει, εάν η εργασία εκτελεσθήσεται, κατόπιν μειοδοτικής δημοπρασίας, παρ’ ιδιωτικού τυπογραφείου, και παραγγέλλει, εν καταφατική περιπτώσει, τον διευθύνοντα το εθνικόν τυπογραφείον να συντάξη και να δημοσιεύση την περί μειοδοτικής δημοπρασίας λεπτομερή διακήρυξιν, εις ην περιγράφεται, κατά τα ανωτέρω η εκτελεστέα εργασία και ορίζεται ο ανώτατος όρος της τιμής της εργολαβίας κατά τυπογραφικόν φύλλον ή κατά σελίδα. Η διακήρυξις δημοσιεύεται δια τοιχοκολλήσεως εις επί τούτω εκτειθέμενον παρά την είσοδον του εθνικού τυπογραφείου πίνακα, συντασσομένης περί της τοιχοκολλήσεως ταύτης αποδείξεως παρά του διευθύνοντος το εθνικόν τυπογραφείον και του οικονόμου αυτού, περίληψις δε της διακηρύξεως καταχωρίζεται εν τη Εφημερίδι της Κυβερνήσεως  Σελ. 114 δέκα τουλάχιστον ημέρας προ της ημέρας της δημοπρασίας, ή εν κατεπειγούσαις περιστάσεσιν εάν τούτο αποφασισθή παρά του υπουργού των Οικονομικών, δύο τουλάχιστον ημέρας προ της ημέρας της δημοπρασίας. Η δημοπρασία διεξάγεται δημοσία κατά την ωρισμένην δια της διακηρύξεως ημέραν και ώραν εν τω εθνικώ υπογραφείω, ενώπιον του διευθύνοντος αυτό και ενός των εν Αθήναις οικονομικών επιθεωρητών ή οικονομικών εφόρων, οριζομένου παρά του υπουργού των Οικονομικών. Η έγκρισις των πρακτικών της δημοπρασίας επιφυλάσσεται εις το υπουργείον των Οικονομικών, εκτός εάν ρητώς ανετέθη παρ’ αυτού εις τας διενεργούσας την δημοπρασίαν αρχάς. Εν τη τελευταία ταύτη περιπτώσει δέον να αναγράφηται εν τη καταχωριζομένη δια της Εφημερίδος της Κυβερνήσεως περιλήψει ο αριθμός και η χρονολογία της περί τούτου διαταγής. Άρθρ.4.-Διαρκούσης της δημοπρασίας, οι μειοδόται αποτείνουσι τας προσφοράς των εις τον χρέη δημοσίου κήρυκος εκπληρούνται κλητήρα του εθνικού τυπογραφείου, συμφώνως προς την διακήρυξιν, εις χρήματα, ο δε τηρών τα πρακτικά υπάλληλος εγγράφει αυτάς κατά σειράν, ως εκφωνούνται, μετά του ονόματος του πλειοδότου. Κλάσματα λεπτών δεν είναι δεκτά. Πάσα προσφορά είναι υποχρεωτική δια τον μειοδότην, η δ’ υποχρέωσις αύτη μεταβαίνει αλληλοδιαδόχως από του πρώτου εις τους ακολούθους και επιβαρύνει οριστικώς τον τελευταίον μειοδότην. Άρθρ.5.-Ίνα γίνη τις δεκτός ως μειοδότης εν τη δημοπρασία, δέον να προσαγάγη και παραδώση εις τον διευθυντήν του εθνικού τυπογραφείου γραμμάτιον καταθέσεως έν τινι δημοσίω ταμείω ποσού ίσου προς το εικοστημόριον του αντιτίμου της εργασίας, υπολογιζομένου επί τη βάσει του προκηρυχθέντος ανωτάτου όρου της μειοδοσίας. Το καταβληθέν εικοστημόριον επιστρέφεται τοις σχετικοίς καταθέταις, εάν δεν κατακυρωθή επ’ ονόματι αυτών το αποτέλεσμα της δημοπρασίας, εντελλομένης της επιστροφής υπό των διενεργουσών την δημοπρασίαν αρχών δια πράξεως αυτών, γραφομένης όπισθεν του σχετικού γραμματίου της παραλαβής. 24.Α.ι.4 Εθνικό Τυπογραφείο Άρθρ.6.-Τα πρακτικά της δημοπρασίας υπογράφονται παρά των αρχών και παρά του τελευταίου μειοδότου, υποβάλλονται δε αμέσως εις το επί των Οικονομικών υπουργείον, δι’ ητιολογημένης κοινής των αρχών εκθέσεως περί εγκρίσεως, ή μη, του αποτελέσματος της δημοπρασίας και συνοδευόμενα μετ’ αντιγράφου της διακηρύξεως και της αποδείξεως της τοιχοκολλήσεως αυτής. Εάν ο τελευταίος μειοδότης είναι αγράμματος, υπογράφεται δι’ άλλου, επί παρουσία δύο μαρτύρων, προσυπογραφόντων και τούτων. Άρθρ.7.-Εάν ευθύς μετά το πέρας της δημοπρασίας ο τελευταίος μειοδότης αρνηθή να υπογράψη τα πρακτικά, οι διενεργούσαι την δημοπρασίαν αρχαί προσκαλούσιν αυτόν αυθημερόν δια δημοσιεύσεως δια της Εφημερίδος της Κυβερνήσεως εις την εντός 24 ωρών υπογραφήν αυτών. Παρελθούσης επί ματαίω της προθεσμίας ταύτης, η ενεργηθείσα δημοπρασία χαρακτηρίζεται ως άκυρος υπό των διενεργησασών αυτήν αρχών, ο δε μη υπογράψας τα πρακτικά μειοδότης, άνευ άλλης προς αυτόν κοινοποιήσεως, απόλλυσιν υπέρ του Δημοσίου το δια την μειοδοσίαν εν τη δημοπρασία ταύτη καταβεβλημένον υπ’ αυτού εικοστημόριον της πρώτης προσφοράς, εισαγόμενον αμέσως ως δημόσιον έσοδον εν τω αρμοδίω ταμείω, ειδοποιουμένω προς τούτο παρά του διευθύνοντος το εθνικόν τυπογραφείον, όστις αποστέλλει συνάμα εις το ταμείον και το σχετικόν γραμμάτιον παραλαβής. Άρθρ.8.-Η δημοπρασία δύναται να επαναληφθή: α)όταν κατά την ενεργηθείσαν τοιαύτην δεν παρουσιάσθη μειοδότης .  β)όταν η ενεργηθείσα δημοπρασία ακυρωθή υπό του υπουργείου των Οικονομικών . γ)όταν επί μεν του αποτελέσματος της ενεργηθείσης δημοπρασίας, του μεν μη υπερβαίνοντος τας δρχ. 15.000 δοθή νέα προσφορά ελάσσων τούτων τουλάχιστον κατά 5%, του δε υπερβαίνοντος τας δραχ. 15.000 ελάσσων τούτων τουλάχιστον κατά 3%. Η τοιαύτη προσφορά δέον να συνοδεύηται δια γραμματίου καταθέσεως του εικοστημορίου του ανωτάτου όρου της μειοδοσίας, εκτός εάν ο μειοδότης προσήγαγε προηγουμένως τοιούτο γραμμάτιον. Άρθρ.9.-Αι επαναληπτικαί δημοπρασίαι κηρύττονται δια περιληπτικής διακηρύξεως του διευθύνοντος το εθνικόν τυπογραφείον, δημοσιευομένης δια της εφημερίδος της Κυβερνήσεως, διενεργούνται δε την μεθεπομένην της δημοσιεύσεως ταύτης, εκτός εάν ορισθή εν τη επαναληπτική διακηρύξει η επομένη της δημοσιεύσεως ή άλλη ημέρα επαναλήψεως της δημοπρασίας. Άρθρ.10-Η έγκρισις ή η ακύρωσις των πρακτικών πάσης δημοπρασίας απόκειται εις το υπουργείον των Οικονομικών, δικαιούμενον να αποφανθή εντός πέντε ημερών από της εν τω υπουργείω παραλαβής των κατά την εκ του πρωτοκόλλου των εισερχομένων εν αυτώ εγγράφων ενδεικνυομένην χρονολογίαν. Δύναται όμως το υπουργείον των Οικονομικών ν’ αναθέση το δικαίωμα της εγκρίσεως των πρακτικών δημοπρασίας εις τας διενεργούσας ταύτην αρχάς, εν τοιαύτη δε περιπτώσει αύται αποφαίνονται εντός τριών ημερών από της ημέρας της δημοπρασίας.